Tesla skifter Supercharger-strategi

Der sker store omvæltninger hos Tesla i disse uger. I midten af april fyrede Elon Musk ti procent af de ansatte og præsenterede en ny kurs, hvor der skal fokuseres på at “accelerere lanceringen af ​​nye modeller”. Den sidste dag i april kom pludselig og uventet nyheden om, at Elon Musk skiller sig af med hele sit 500 personers store Supercharger-hold.

Tesla har ikke officielt kommenteret på nyheden, men uofficielt bekræftes det af Musk i en besked på X. Heri skriver han, at:

“Tesla har fortsat planter om at udvide Supercharger netværket, men bare i et langsommere tempo og med mere fokus på 100 procent oppetid og udvidelse af eksisterende lokationer.”

Tesla still plans to grow the Supercharger network, just at a slower pace for new locations and more focus on 100% uptime and expansion of existing locations
— Elon Musk (@elonmusk) April 30, 2024

Fred Lambert, der er chefredaktør for webstedet Electrek, der skriver om elbiler, skriver på X, at han er “ekstremt forvirret” over fyringerne.

“Hvis én ting var en klar succes hos Tesla, så er det Supercharger-netværket. Intet andet opladningshold i verden har været i stand til at gøre, hvad Tesla gjorde,” skriver han.

Tesla has started backing out of leases for new Supercharger sites – like the ones reported in this article in New York City.

This is a bummer as NYC was having capacity issues already, but it's also a bummer globally.

I am extremely perplexed by the move.

If one thing was a… https://t.co/MtLHzzEBA2 pic.twitter.com/tBUdgMe5kN
— Fred Lambert (@FredLambert) April 30, 2024

Teslas Supercharger-netværk består i dag af mere end 6.200 stationer med 57.600 ladepunkter globalt. På mange markeder er det det største enkeltstående offentligt tilgængelige lynladernetværk.

Den største station i Danmark ligger i dag ved Kolding Storcenter, hvor der er opstillet 40 ladepunkter med en ladeeffekt på op til 250 kW. Fremadrettet kan vi nu roligt forvente, at flere stationer i Danmark vokser til den størrelse.

På Teslas hjemmeside kan man se, at der er planlagt yderligere 12 Supercharger-stationer i Danmark i løbet af de kommende år. Det vides ikke, om den nye strategi ændrer på de planer.

Tesla skifter Supercharger-strategi