Du kan lade gratis hos Tesla i dag – uanset bilmærke

Hvis elbilen trænger til strøm i dag, hvor vi skriver den 29. august 2023, så kan du med fordel køre forbi en Tesla Supercharger, hvor der er åbent for alle bilmærker. Opladningen er nemlig der fuldstændig gratis indtil midnat.

Det har Tesla annonceret på X (tidl. Twitter). Stuntet gælder på tværs af hele Europa for at fejre 10-års jubilæet for de første Superchargere i Europa.

10 years ago today, the first 6 Supercharger stations opened in Norway.

Now, our network spans 36 countries, 1000+ sites & 13k+ Supercharger posts—enabling freedom of travel, no matter your destination pic.twitter.com/XGgrunRzZE
— Tesla Europe, Middle East & Africa (@teslaeurope) August 29, 2023

Btw, Supercharging in Europe is free to all today! This includes locations open to all EVs (70% of our network!)

— Tesla Europe, Middle East & Africa (@teslaeurope) August 29, 2023

Begivenheden sker samtidig med at de netop har åbnet for lettere opladning på de nyåbnede V4 Superchargerne. Der kan ‘fremmede biler’ nu oplade uden at skulle oprette sig i Tesla-app’en, men kan blot køre kreditkortet igennem.

På kortet her kan du se hvor det er muligt at lade, uden beregning.

Der er ingen konditioner om tilbuddet meldt ud, såvidt vi har kunne afdække. Så hvorvidt man kan få lov at fylde bilen op, eller om der er kvoter på den gratis strøm, er i skrivende stund uvist.

Du kan lade gratis hos Tesla i dag – uanset bilmærke